LAOAG CITY - Agtultuloy a birbiruken dagiti otoridad ken ti pamilya da dagiti tallo a menor de edad nga mapukpukaw kalpasan a nagpakada da nga agturong da iti ciudad ti Laoag.
NiEvelyn Bungcag, residente ti Brgy Turud, Rena Mercedez, Isabela ket inreport na iti PNP Laoag ti panagpukaw ti kabsat na a ni Jovelyn Bungcag, agtawen ti 16 ken dagiti dua a gayyem na nga isuda Julie Ruiz ken Angie Balolong, agpapada a taga Isabela.
Segun kenni Evelyn, nagpakada ti kabsatna nga agturong da iti ciudad ti Laoag tapno agtrabaho da iti maysa a Printing Press.
Kuna ni Evelyn a ti naudi a panagsarita da iti kabsat na iti cellphone ket idi inbaga na nga adda ti nangisit a van a nangsukon kadakuada.
Inbatad na a sipud idin ket saannan a makontak ti kabsat na.
Idi nagturong iti lugar nga inbagati kabsat na a pagtrabahuan da ket awan damet idiay.
ilo_Latn ilo_Latn ilo_Latn ilo_Latn ilo_Latn ilo_Latn